Mjerenje jačine zemljotresa
PB-146
Rezime: Tema koja će biti obrađena u ovom seminarskom radu jeste mjerenje jačine zemljotresa. U uvodu će biti predstavaljena najaktuelnija istraživanja koja su povezana sa temom rada. Dalje u samoj razradi teme biti će govora općenito o pojmu zemljotresa, seizmologiji kao i o načinu mjerenja jačine zemljotresa.

Uvod

Pregled aktuelnih istraživanja u području tematike rada:
Procjena odziva tla mjerenjem mikroseizmičkog zemljotresa u gradu Varaždinu (Juni 2015.)
U [1] se Stanko zajedno s ostalima koristio principom metode mjerenja mikroseizmičkog zemljotresa u procjeni odziva tla na području grada Varaždina. Na jačinu podrhtavanja tla na nekoj lokaciji za vrijeme zemljotresa osim njegove magnitude i udaljenosti spomenute lokacije od epicentra zemljotresa, utiču i efekti lokalnog tla. Prilikom širenja seizmičkih talasa kroz tlo dolazi do amplifikacije (engl. amplification) seizmičke pobude od osnovne stijene (engl. bedrock) do površine tla (engl. surface ground). Metoda mjerenja mikroseizmičkog zemljotresa, tzv. HVSR metoda (engl. Horizontal-to-Vertical Spectral Ratio), u posljednja dva desetljeća pokazala se kao brza i jednostavna metoda za istraživanje odziva tla, tj. za određivanje rezonantne frekvencije tla i faktora amplifikacije. Mikroseizmički zemljotres može se definisati kao stalno podrhtavanje tla Zemlje uzrokovano prirodnim (vjetar, oceanski valovi, daleki potresi, ciklone i anticiklone) i umjetnim (promet, industrijski strojevi) izvorima. Uporedili su rezultate mjerenja s postojećim bušotinama u u gradu i izvan grada. Uočili su veoma jaku povezanost između geološke strukture i izmjerenih frekvencija i amplifikacija lokalnog aluvijalnog tla. HVSR metoda pogodna je za brzu i efikasnu procjenu rezonantne ili osnovne frekvencije tla f0 te procjenu amplifikacije HVSR(f) = A(f) u području niske seizmičnosti poput grada Varaždina. Zaključili su da je procjena odziva lokalnog tla veoma je važna kod urbanog planiranja, procjene seizmički opasnih zona u gradskim područjima, za aseizmičko projektovanje, kao i za potencijalnu seizmičku procjenu obnove historijskih građevina.
Predviđanje rupture zemljotresa u Nikoji geodetskim merenjem interfejsa zaključanih ploča (2014.)
U [2] su Protti i ostali upoređivali posmatranja prostornog obima interseizmičkog zaključavanja i posljedične koseizmičke rupture i prikazali upotrebu detaljnih geodetskih istraživanja na terenu tokom kasnog interseizmičkog perioda za identifikaciju budućih  potencijalnih zemljotresa. Poluostrvo Nikoja u Kostariki je jedno od rijetkih mjesta na Zemlji gdje je seizmički aktivni pločasti interfejs zone subdukcije direktno prekriven kopnom, a ne okeanom. Na ovom interfejsu ploče, veliki tzv. „megathrust“
 zemljotresi sa magnitudama većim od 7 se javljaju približno svakih 50 godina. Takvi zemljotresi su se desili 1853., 1900. i 1950., pa je predviđen još jedan veliki zemljotres. Zemaljski globalni pozicioni sistem (GPS) i seizmička mjerenja otkrili su područje gdje je interfejs ploča zaključana zbog čega se akumulirao seizmički napon koji mogao biti oslobođen u budućim zemljotresima. 5. septembra 2012. godine, dugo očekivani zemljotres Nikoja dogodio se u srcu ranije identifikovane zaključane ploče. Protti i ostali su obavijestili o zapažanjima o koseizmičkim deformacijama iz GPS-a i geomorfnim podacima duž poluostrva Nikoja i prikaz da je zemljotres Nikoja  magnitude 7.6 ruptirao bočnu stranu i padinu prethodno zaključanog prostora interfejsa ploče. Također su i identifikovali prethodno zaključani dio interfejsa ploče koji možda nije skliznuo tokom zemljotresa 2012. godine, gdje bi se nadgledanje trebalo nastaviti.
Analiza koncentracija radona u seizmički aktivnim zonama Tuzlanske regije

U [3] Spona se bavio istraživanjem nivoi radona u vodama seizmički aktivnih zona području Tuzlanske regije u svrhu dobijanja informacija o geološkim karakteristikama i fizičkim procesima koji se odvijaju ispod površine zemlje ispitivanog područja kao i za preventivno određivanje mjesta nastanka zemljotresa. Od velikog broja metoda za mjerenje koncentracije aktivnosti radona izabrao je metoda  trag detektora  tipa CR39, koji su pogodni za dugotrajna mjerenja radona, od nekoliko dana do više mjeseci, pri čemu dobijeni rezultati predstavljaju srednje koncentracije radona na datoj lokaciji za određeni interval mjerenja. Dao je i prikaz procedure rada sa trag detektorima prilikom mjerenja koncentracije aktivnosti radona Mjerenja su vršena od 26.11.2009. do 07.06.2010. godine. Eksponirani detektori su obrađeni na RadoSys sistemu u Laboratoriji za detekciju, dozimetriju i zaštitu od jonizujućeg zračenja Prirodno-matematičkog fakulteta Univerziteta u Tuzli.
Pojam zemljotresa

Zemljotres nastaje usljed pomjeranja tektonskih ploča, kretanja Zemljine kore ili pojave udara, a posljedica je podrhtavanje Zemljine kore zbog oslobađanja velike energije. [4]

Treba napomenuti da je potres, kao prirodna pojava, stohastički proces koji se javlja sporadično u vremenu i prostoru i da je nezavisan od prošlih i budućih seizmičkih pojava na određenoj teritoriji. Trajanje razorne snage potresa je od nekoliko sekundi do najviše jedne minute. S druge strane, potres “ne poznaje” bilo kakve političke ili administrativne podjele tako da potresi velike jačine mogu izazvati materijalne štete i odnijeti ljudske živote na veoma velikim udaljenostima od epicentra (područja u kojem se najjače manifestuje). [5]

Slika 1. Posljedice zemljotresa magnitude 7,1 (Meksiko) [6]
Zemljina kora je razbijena na nepravilne dijelove nazvane tektonske ploče. Ovi veliki komadi su formirani kombinacijom gravitacije i rastuće toplote iz jezgra Zemlje. Postoji sedam glavnih ploča i mnogo onih manjih, sve se kreću u odnosu jedna na drugu. Litosfera se odnosi na koru i gornji plašt, to čini ove ploče. Dok se tektonske ploče kreću jedna pored druge duž zone rasjedne pukotine, ponekad se zaglavljuju. Pritisak raste, i kada ploče napokon počnu klizaju, energija se oslobađa u vidu seizmičkih talasa, što dovodi do potresa tla. Ovo je zemljotres. Hipocentar (fokus) je mjesto unutar Zemljine kore gdje nastaje zemljotres. Tačka na površini Zemlje iznad fokusa je epicentar. Kada se energija oslobodi u fokusu, seizmički talasi putuju od te tačke u svim pravcima. Postoje različite vrste seizmičkih talasa, svaki putuju različitim brzinama i pokretima. Ovi talasi se osećaju tokom zemljotresa. [7]

Slika 2. Elementi zemljotresa [8]
Generalno posmatrano postoje dva tipa seizmičkih talasa: zapreminski, koji se prostiru kroz cijelu Zemljinu unutrašnjost i površinski, koji se prostiru kroz plitak sloj pri slobodnoj Zemljinoj površi. Zapreminski talasi prostiru se brže od površinskih a manifestuju se kao dva tipa - longitudinalni i transverzalni. Longitudinalni talasi imaju 73 % veću brzinu prostiranja od transverzalnih i označavaju se kao primarni (P) talasi, dok se transverzalni talasi označavaju kao sekundarni (S) talasi. Oba talasa uzrokuju da čestice u posmatranom tijelu osciliju oko njihovog položaja ravnoteže, ali su ta oscilovanja različita. Za vrijeme prolaženja longitudinalnih talasa čestice sredine osciluju u pravcu prostiranja talasa, analogno akustičnim oscilacijama. U slučaju nailaska transverzalnih talasa, čestice sredine osciluju u ravni upravnoj na pravac prostiranja talasa, analogno prostiranju svjetlosti ili elektromagnetnim talasima. Zahvaljujući ovim osobinama, longitudinalni talasi prilikom prostiranja kroz materiju mijenjaju njen oblik i zapreminu, a time i gustinu, dok prilikom prolaska transverzalnih talasa ne dolazi do promjene zapremine materije, već se jedino mijenja njen oblik. Više različitih tipova seizmičkih talasa registruje se na seizmogramima. Oni se mogu raspoznati, jer je svaki okarakterisan posebnom brzinom, različitim putanjama ili određenim pravcem oscilovanja u odnosu na pravac prostiranja talasa. Pri opštoj analizi seizmograma razmatraju se samo longitudinalni i transverzalni talasi. [9]

Slika 3. Vrste seizmičkih talasa (P wave – Primarni talas; S wave – Sekundarni talas; Surface wave – površinski talas) [10]

Seizmologija
Seizmologija (grč. seismos: potres i logos: nauka) je grana geofizike koja se bavi proučavanjem potresa i njihovih popratnih pojava. Rezultati seizmoloških istraživanja primjenjuju se u građevinarstvu (potresno inženjerstvo, inženjerska seizmologija, protuseizmička gradnja), urbanom planiranju i u istraživanjima nafte i prirodnog plina (primijenjena geofizika). Stručni rad u seizmologiji uključuje bilježenje potresa, njihovo lociranje i katalogiziranje, razmjenu podataka s međunarodnim institucijama, makroseizmičku obradbu jačih potresa (kartiranje njihovih učinaka) i slično. Naučna istraživanja obuhvataju proučavanje pojedinosti procesa rasjedanja u žarištu (hipocentru) potresa, modeliranje rasprostiranja elastičnih talasa kroz Zemlju, te određivanje građe njene unutrašnjosti, proučavanje djelovanja potresnih talasa na građevine, te procjenu seizmičkih sila koje će na objekt djelovati u budućnosti (potresna ugroženost i opasnost). Većina spoznaja o građi Zemlje otkrivena je upravo seizmološkim postupcima. [11]

Slika 4. Prognostička karta seizmičkog intenziteta za teritoriju BiH u narednih 100 godina [5]

Mjerenje jačine i intenziteta zemljotresa
Seizmograf (grč. σεισμός: potres + graf) je mjerni instrument kojim se mjere i bilježe pomaci tla tokom potresa. Glavni dio seizmografa je njihalo, koje služi kao osjetilo pomaka tla i koje zbog tromosti (inercije) nastoji održati stanje mirovanja za potresa, dok se kućište slobodno giba, te se bilježi razlika njihova međusobnoga položaja. Uređajem za mirovanje prigušuju se slobodne oscilacije njihala. Mehaničke seizmografe naslijedili su elektromagnetni, kod kojih se njihalo sa zavojnicom giba u stalnom magnetnom polju kućišta te tako inducira električni napon, a električni se signal pohranjuje na memorijsku jedinicu. Kako bi se na temelju seizmograma moglo potpuno rekonstruirati gibanje tla, seizmografi istodobno bilježe tri međusobno okomite komponente gibanja tla. [12]

Slika 5. Seizmograf [13]
Stvarnu količinu oslobođene energije u hipocentru jednog potresa određuje magnituda potresa; ona se određuje preko Rihterove skale. Skala je osmišljena od strane Charles F. Richter-a koji je 1930.-tih godina konstruirao brojčanu skalu koja je opisivala relativne veličine potresa u južnoj Kaliforniji. Ljestvica je konstruirana prema kalkulaciji ampliutuda P i S seizmičkih valova registriranih na seizmografu. Ljestvica je logaritmična. Ovo znači da svako povećanje jedinične vrijednosti na ljestvici odgovara povećanju amplitude seizmičkih valova od deset puta. Isto tako, svako povećanje za jediničnu vrijednost na Rihterovoj skali odgovara povećanju oslobođene seizmičke energije za oko 30 puta. Rihterova magnituda je korigirana za razdaljinu od epicentra, to jest jedan potres prema Rihterovoaj skali ima uvijek istu magnitudu, bez obzira gdje ga mjerili (bilo u samom epicentru ili 100 km od istog). [14]

Slika 6. Grafički prikaz Richterove skale [14]

Intenzitet zemljotresa je opisna veličina rušilačkih djelovanja na površini Zemlje (određuje se prema seizmičkim skalama). Najčešće se koristi Mercalli-jeva skala od 12 stepeni. Postoje i druge skale (MN – USA, Japan 7 stepeni…). Skale numerički izražavaju intenzitet zemljotresa, to jest njegove posljedice. Merkalijeva ljestvica, odnosno intenzitet zemljotresa varira od udaljenosti od epicentra (hipocentra). Ovo znači da će jedan zemljotres iznad hipocentra imati, npr. intenzitet VI stupnjeva, a 300 km od epicentra možda jedva II stupnja Merkalijeva. Također, pošto se radi o opisnim veličinama rušilačkih djelovanja na površini Zemlje, intenzitet zemljotresa ovisi i od geologije, tipa gradnje, subjektivnog dojma posmatrača…itd. [14]
[image: image7.png]STEPEN

EFEKAT ZEMLJOTRESA

1
1

1]
v

v

Vi

il

il

X

il

Ne osjecaju ga ljudi, registruju ga samo seizmografi
Reaguju samo vrlo osjetlive osobe u stanju mirovanja.
Osjeti ga vige fjudi u unutrasnjosti zgrada

U kuéama ga osjeti ve¢i dio stanovnika, a na otvorenom samo pojedinci.
Posude i prozori zveckaju. Pojedinci se bude iz sna.

Osjete ga mnogi i na otvorenom prostoru. Predmeti koj slobodno vise,
zanjiu se. Kod pojedinaca izaziva manju paniku.

Osjete ga sve osobe i bjeze iz kuca. Slike padaju sa zidova. Na slabie
gradenim zgradama nastaju prva ostecenja

Nastaju rusenja djelova namjestaja u stanovima. Oktecenja se javijaju
ina kvalltetnijim kuéama: manje pukotine na zidovima. Ruse sé dijelovi
dimnjaka na kutama, padaju criepovi. Na slabijim objektima su moguéa
veda odtecenja

Vecina ljudi otezano ostaje na nogama. Javijaju se otecenja na 25%
kuca, neke slabije se ruse. U viaznom i i na padinama javijaju se manje
pukotine.

Opsta panika. Oko 50% kuéa znatno je osteceno, mnoge se ruse, a
vedina je neupotrebljiva za daije stanovanje.

Teska osteéenja javijaju se na oko 75% objekata, a vecina njih se rusi
U tiu nastaju pukotine Sirine do nekoliko centimetara; Sa padina se
odronjavaju stilene, stvaraju se velika Kiiziéta u tiu

Ruse se sve zidane zgrade. U tu nastaju Siroke pukotine iz kojih prodire
voda sa pijeskom i muljem. Javjaju se veliki odroni.

Nijedan vjestacki objekat ne moze opstati. Tio i reljef mijenjaju izgled,
zarudavaju se jezera, dok rijeke mijenjaju svoja korita.





Slika 7. Skala intenziteta zemljotresa [15]

Zaključak
Zemljotres nastaje usljed pomjeranja tektonskih ploča, kretanja Zemljine kore ili pojave udara, a posljedica je podrhtavanje Zemljine kore zbog oslobađanja velike energije. Dakle zemljotres je plod dejstva prirode i oslobađanja velike energije i ne možemo ga zaustaviti. Njaviše što možemo je probati ga predvidjeti što smo i vidjeli u uvodu da je tema aktuelnih istraživanja iz ove oblasti. Mjerenje i istraživanje zemljotresa nam bitno pomaže u predviđanju narednih akcija za poboljšanje sigurnost ljudi i njihove imovine od budućih zemljotresa. 

�eng. megathrust - zakopan golemi rasjed 





